== Krigen forbitres ==
[[Fil:Minnessten_Slaget_vid_Vittsj%C3%B6.jpg|thumb|Mindesten over slaget ved Vittsjö 1612.]]
Christian 4. faldt i januar 1612 ind i [[Vestergötland]] og trængte frem til [[Skara]], der blev brændt ned, mens Gert Rantzaus styrker hærgede i [[Småland]]. For at hævne dette faldt Gustaf Adolf ind i Skåne og hærgede og brændte der. Ikke mindre end 24 kirkesogne samt [[købstad]]en [[Væ]] blev plyndret og brændt. Kong [[Christian 4.]] opfordrede derefter de overlevende mennesker i [[Væ]] til at bosætte sig i den projekterede fæstningsby [[Kristianstad|Christianstad]], som skulle blive en ''lås for Skåne''. Ved udtoget blev Gustaf Adolf den 11. februar angrebet af en langt ringere dansk styrke under ledelse af [[Breide Rantzau (1556-1618)|Breide Rantzau]] og den skånske adelsmand [[Anders Stensen Bille]] ved [[Vidtsø]] (svensk: ''Vittsjö'') i [[Gønge|Gjönge Herred]]. Den nye svenskekonge undslap med nød og næppe med livet i behold. Hans tropper blev splittet ad, og selv kom han i livsfare, da isen brast under ham på flugten. De danske var meget stolte over denne sejr, og den fremstilledes senere af [[Karel van Mander II]] på tapeter i [[riddersal]]en på [[Frederiksborg slot]].
Historie